CELEX: 62008CN0059
Language: sk
Date: 2008-02-15 00:00:00
Title: Vec C-59/08: Návrh na začatie prejudiciálneho konania, ktorý podal Cour de cassation (Francúzsko) 15. februára 2008 – Copad SA/1. Christian Dior couture SA; 2. Vincent Gladel, ako súdom ustanovený správca Société industrielle de lingerie; 3. Société industrielle de lingerie

12.4.2008   
            
            
               SK
            
            
               Úradný vestník Európskej únie
            
            
               C 92/20
            
         Návrh na začatie prejudiciálneho konania, ktorý podal Cour de cassation (Francúzsko) 15. februára 2008 – Copad SA/1. Christian Dior couture SA; 2. Vincent Gladel, ako súdom ustanovený správca Société industrielle de lingerie; 3. Société industrielle de lingerie
   (Vec C-59/08)
   (2008/C 92/37)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Cour de cassation
   Účastníci konania pred vnútroštátnym súdom
   
      Žalobca: Copad SA
   
      Žalovaní: 1. Christian Dior couture SA; 2. Vincent Gladel, ako súdom ustanovený správca Société industrielle de lingerie; 3. Société industrielle de lingerie
   Prejudiciálne otázky
   
               1.
            
            
               Má sa článok 8 ods. 2 prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok (1) vykladať v tom zmysle, že majiteľ ochrannej známky môže uplatňovať práva z tejto ochrannej známky proti majiteľovi licencie, ktorý porušil ustanovenie licenčnej zmluvy zakazujúce predaj predajcom výpredajového tovaru z dôvodu dobrej povesti ochrannej známky?
            
         
               2.
            
            
               Má sa článok 7 ods. 1 tejto smernice vykladať v tom zmysle, že k uvedeniu výrobkov označených ochrannou známkou na trh v Európskom hospodárskom priestore zo strany majiteľa licencie v rozpore s ustanovením licenčnej zmluvy zakazujúcim predaj predajcom výpredajového tovaru z dôvodu dobrej povesti ochrannej známky dochádza bez súhlasu majiteľa ochrannej známky?
            
         
               3.
            
            
               V prípade zápornej odpovede, môže sa majiteľ odvolávať na takéto ustanovenie, vychádzajúc pritom z článku 7 ods. 2 tej istej smernice, na účely podania námietok proti novému uvedeniu výrobkov na trh?
            
         
      (1)   Ú. v. ES L 40, 1989, s. 1; Mim. vyd. 17/001, s. 92.